Somnabulizmas

Somnambulizmas (somnambulismus; iš  – 'miegas' + ambulo – 'vaikščioju'), lunatizmas (lot. luna – 'mėnulis'), nakvišumas, vaikščiojimas per miegus – miego sutrikimas, priskiriamas parasomnijoms; pakitusi sąmonės būsena, kuriai būdingi ir miego, ir budrumo būsenų reiškiniai. Laikomas prabudimo iš giliausių miego stadijų (3 ir 4) sutrikimu, dažniausiai pasitaiko pirmąjį miego periodo trečdalį.

Esant somnambulizmo epizodui (jo trukmė įvairi – nuo pusės minutės iki pusvalandžio), asmuo gali atsikelti ir vaikščioti. Namiškiams mėginant tokį žmogų kalbinti, šis reaguoja menkai, jį pabudinti nelengva, veidas būna nieko nesakančios išraiškos. Kitą dieną žmogus paprastai neprisimena vaikščiojęs per miegus. Jei somanbulizmo forma nesunki, miegodamas žmogus gali judinti rankas, šnekėti, atsisėsti. Sunkesniais atvejais asmuo gali gamintis maistą, vairuoti,"SLEEP: Sex While Sleeping Is Real, and May Be No Joke", Michael Smith (2006-06-19), MedPage Today, tikrinta 2022-02-18 pavojingai mostaguoti rankomis, bandyti pagriebti įsivaizduojamus objektus.Swanson, Jenifer, ed. "Sleepwalking". Sleep Disorders Sourcebook. MI: Omnigraphics, 1999. 249–254, 351–352. Paprastai per naktį pasitaiko tik vienas epizodas (jei apskritai pasitaiko).

Tarp vaikų somnabulizmas dažnesnis, kai kada jį išprovokuoja karščiavimas. Retesniais atvejais gali pasireikšti senyvame amžiuje, vystantis senatvinei silpnaprotystei.

Paprastai gydymas neskiriamas, pasirūpinama, kad žmogus nesusižeistų aštriais daiktais, įrankiais, formuojami tinkami miego įpročiai, migdomųjų vaistų išrašoma sunkiais atvejais.

Istoriškai sietas su mėnulio pilnatimi.Somnabulizmas. Visuotinė lietuvių enciklopedija. Nuoroda tikrinta 2024-12-27.

 Išnašos 

Kategorija:Miegas
Kategorija:Nervų sistemos ligos